Каталіцкі Касцёл выконвае сваю місію дзякуючы актыўнаму ўдзелу ўсіх вернікаў, якія праз хрост увайшлі ў яго супольнасць і прынялі на сябе абавязак дбаць пра Касцёл і яго патрэбы, як духоўныя так і матэрыяльныя. Усе вернікі ўдзельнічаюць у місіі Касцёла праз учынкі, малітвы ды апостальства, сужэнскае і сямейнае жыццё, штодзённую працу, адпачынак духу і цела, калі яны здзяйсняюцца ў Духу Святым, нават цяжкасці жыцця, калі яны пераносяцца цярпліва, бо яны становяцца духоўнымі ахвярамі, прыемнымі Богу праз Езуса Хрыста (пар. Kатэхізіс Kаталіцкага Kасцёла, 901). Варта, каб свецкія вернікі разам з духоўнымі і кансэкраванымі асобамі ўсведамлялі неабходнасць ахвярна ды рупліва спрыяць розным чынам у павелічэнні агульнага дабра. Кожны, па меры сваіх магчымасцяў, пакліканы да рэальнага ўплыву на жыццё Касцёла, місія якога мае шмат вымярэнняў. На самой справе, выкананне пасланніцтва Касцёла патрабуе як асабістай прыхільнасці вернікаў, так і матэрыяльных дабротаў і грошай.